khistorydata/jeongjo-sjw-relations huggingface dataset:
정조 11년
丁未五月十二日申時上御熙政堂都承旨與守令入侍坐直承旨同爲入侍時行都承旨沈豐之左副承旨李謙煥假注書李冕膺記事官李相璜記事官金祖淳驪州牧使李文源安東府使申益彬谷山縣監李敬倫廣州府尹李泰永慶州府尹金履容楊州牧使尹行元寧越府使曺遠振靑松府使鄭啓淳安岳郡守尹㬦舒川郡守洪履健固城縣令金基正安邊府使朴宗來順天府使兪漢謨靈光郡守韓光近江東縣監徐美修茂長縣監林道浩興陽縣監安策務安縣監李錫夏長連縣監徐配修扶安縣監鄭福煥殷山縣監李遇濟泰川縣監徐郁修喬桐府使任嵂伊川府使李儒敬永興府使韓光濟長城府使柳曾養昌原府使李元謙通津府使黃仁煐長湍府使李觀賢尙州牧使洪元燮忠州牧使李在亨密陽府使曺翬振雲山郡守金鳳顯高城郡守李趾光錦山郡守李運永杆城郡守李最源沃川郡守鄭東協加平郡守曺允亨大興郡守尹光濩載寧郡守金基厚淳昌郡守洪守榮安城郡守李天穆信川郡守尹行儼高陽郡守李素益山郡守鄭東愈安山郡守李厚源平壤庶尹金履中咸興判官韓用和大丘判官徐退修江西縣令金履九甑山縣令金魯成結城縣監韓德厚衿川縣監兪漢參和順縣監林性運永春縣監李英秀高山縣監趙應鎭楊口縣監宋厚淵陰竹縣監崔在修宜寧縣監洪善養陰城縣監兪漢紀任實縣監徐有豐鎭川縣監丁志德山淸縣監南公轍牙山縣監李亨正砥平縣監尹守翼連山縣監金思䄷兎山縣監金思羲三嘉縣監申大淳安義縣監金在淳積城縣監李德懋抱川縣監柳得恭以次進伏訖上命諸守令進前文源進奏職姓名上曰久不見矣年事何如文源曰兩麥豐登矣上曰雨澤何如對曰裕足矣上曰有所懷乎對曰無所懷矣益彬進奏職姓名上曰雨澤何如益彬曰大雨連注似過中矣上曰有邑弊民瘼之可達者乎對曰無所達者矣敬倫進奏職姓名上曰已準瓜乎敬倫曰七月卽準瓜矣上曰瓜期已迫矣且有下敎不必下去矣泰永進奏職姓名上曰年事何如泰永曰兩麥免歉移秧過半矣履容進奏職姓名上曰年事何如履容曰兩麥豐登矣行元進奏職姓名上曰年事何如無水不足之患乎行元曰兩麥豐登雨澤周洽移秧十居九矣遠振進奏職姓名上曰年事何如遠振曰兩麥豐登田畓穀亦善成矣啓淳進奏職姓名上曰年事何如啓淳曰兩麥俱登各穀善成矣㬦進奏職姓名上曰年事何如㬦曰兩麥免歉矣履健進奏職姓名上曰昨今年年事何如履健曰前年未免歉荒今年豐登矣上曰何時下去乎對曰有父病當觀勢下去矣基正進奏職姓名上曰年紀幾何基正曰六十四矣上曰初除守令乎對曰癸巳待罪藍浦矣宗來進奏職姓名上曰雨澤何如宗來曰前月以後始周洽矣上曰瓜期在於何間乎對曰瓜期尙遠矣漢謨進奏職姓名上曰年事何如漢謨曰兩麥初有大登之望矣早雨違料堇爲免歉矣上曰民弊有可達者乎對曰無可達者矣光近進奏職姓名上曰年事何如光近曰兩麥免歉矣上曰有邑弊民瘼之可達者乎對曰無可達者矣美修進奏職姓名上曰年事何如美修曰兩麥免歉矣道浩進奏職姓名上曰年事何如道浩曰各穀俱善成矣策進奏職姓名上曰年事何如策曰牟麥免歉矣上曰何時除拜乎對曰前年六月待罪見職矣錫夏進奏職姓名上曰年事何如錫夏曰牟麥免歉矣上曰目下良情何如對曰比向時晏如矣配修進奏職姓名上曰舊錄耶配修曰舊錄矣上曰舊錄玉堂三人方有內擬之敎不必下去矣上曰玉堂舊錄守令不爲進前可也郁修進奏職姓名上曰年事何如郁修曰兩麥豐登矣嵂進奏職姓名上曰年事何如嵂曰兩麥俱善成矣儒敬進奏職姓名上曰何時下去乎儒敬曰有父病當觀勢下去矣光濟進奏職姓名上曰何時下去乎光濟曰從近下去矣曾養進奏職姓名上曰雨澤周洽盡爲移秧乎曾養曰有水根處盡爲移秧矣元謙進奏職姓名上曰年事何如元謙曰兩麥俱善成矣仁煐進奏職姓名上曰年事何如仁煐曰兩麥豐登矣觀賢進奏職姓名上曰年事何如觀賢曰兩麥俱善成矣元燮進奏職姓名上曰何時下去乎元燮曰望間當下去矣在亨進奏職姓名上曰年事何如在亨曰各穀皆善成矣鳳顯進奏職姓名上曰年事何如鳳顯曰兩麥俱善成矣趾光進奏職姓名上曰目下農形何如趾光曰耳牟大登矣上曰民情何如對曰前年被歉設私賑民多弊瘼今方安集矣運永進奏職姓名上曰若有邑弊民瘼仰達可也運永曰無可達之事矣上曰何時下去乎對曰明日下去矣最源進奏職姓名上曰昨今年年事何如最源曰前年被歉設私賑今年兩麥免歉矣上曰蔘弊何如對曰進上所需豈敢言弊而添補取利錢爲弊最甚矣上曰今日見提調詳言之明日以後連値齋日今日內使之草記可也上曰杆城蔘事草記今日內爲之事分付內局又敎曰以吏判事終夜不能寢睡豈有如許道理必以前下敎者卽爲擬入事傳于吏判賤臣承命出傳東協進奏職姓名上曰年事何如東協曰兩麥免歉矣允亨進奏職姓名上曰雨澤何如允亨曰雨澤周洽移秧爲十之九矣光濩進奏職姓名上曰年事何如光濩曰兩麥免歉矣基厚進奏職姓名上曰年事何如基厚曰各穀俱善成矣上曰何時下去乎對曰有母病當觀勢下去矣守榮進奏職姓名上曰過慈宮誕辰後下去可也天穆進奏職姓名上曰年事何如天穆曰各穀俱善成矣行儼進奏職姓名上曰年事何如行儼曰兩麥免歉矣上曰何時下去乎對曰有母病數日後當下去矣素進奏職姓名上曰雨澤何如素曰裕足矣東愈進奏職姓名上曰年事何如東愈曰兩麥善成矣厚源進奏職姓名上曰年事何如厚源曰兩麥豐登矣履中進奏職姓名上曰年事何如履中曰兩麥稍豐矣用和進奏職姓名上曰年事何如用和曰各穀俱善成矣履九進奏職姓名上曰年事何如履九曰兩麥俱豐矣魯成進奏職姓名上曰年事何如魯成曰各穀善成矣德厚進奏職姓名上曰年事何如德厚曰兩麥豐登矣上曰頃以何事拿處乎對曰以瑞山山訟事矣漢參進奏職姓名上曰盡爲移秧乎漢參曰幾盡移秧矣性運進奏職姓名上曰昨今年年事何如性運曰昨歉而今豐矣英秀進奏職姓名上曰年事何如英秀曰兩麥豐登矣應鎭進奏職姓名上曰何時下去乎應鎭曰十八日當下去矣厚淵進奏職姓名上曰年事何如厚淵曰牟麥豐登矣上曰何時下去乎對曰今日當下去矣在修進奏職姓名上曰農形何如在修曰雨澤周洽移秧幾盡爲矣善養進奏職姓名上曰年事何如善養曰豐登矣上曰何時下去乎對曰十六日當下去矣漢紀進奏職姓名上曰年事何如漢紀曰兩麥豐登矣上曰何時下去乎對曰領運可興倉田稅而來上納後當下去矣有豐進奏職姓名上曰年事何如有豐曰兩麥豐登矣上曰何時下去乎對曰有父病當觀勢下去矣志德進奏職姓名上曰有老親乎豐之曰有母篤老云矣上曰爾之老母年幾何志德曰今年爲九十五矣上曰方在何處對曰有病故將來京裏矣上曰民事雖重此等情理亦不可不顧待母病差下去可也公轍進奏職姓名上曰奏七事可也公轍奏七事訖上曰七事中修擧者幾何對曰心欲盡意於七事實無一事之修擧者矣上曰年紀幾何對曰二十八矣上曰公餘則勤做擧業可也年事何如對曰兩麥俱善成矣亨正進奏職姓名上曰農形何如亨正曰兩麥免歉矣守翼進奏職姓名上曰年事何如守翼曰兩麥善成矣思䄷進奏職姓名上曰年事何如思䄷曰目下則豐登矣思羲進奏職姓名上曰年事何如思羲曰兩麥豐登矣德懋進奏職姓名上曰何時下去乎德懋曰書役畢後當下去矣得恭進奏職姓名上曰何時下去乎得恭曰晦前當下去矣翬振退修大淳在淳進前宣諭又宣別諭訖守令先退上曰湖西畢賑狀啓來到惠堂來待入侍稟處出傳敎上曰舊錄三人自可次第內擬往來之際徒貽民邑弊端今日政竝令內遷仍令今日政差代出傳敎命退諸臣以次退出
정조 11년
丁未五月十二日酉時上御重熙堂右承旨入侍時右承旨趙衍德假注書趙台榮記事官李相璜金祖淳原任直閣徐龍輔以次進伏訖上曰殷山長連扶安有闕之代今日政差出事分付賤臣承命出傳上曰谷山府使瓜滿代亦爲差出事分付賤臣承命出傳上曰惠堂入侍賤臣承命出與惠廳堂上徐有隣偕入進伏有隣曰卽見忠淸前監司金光默畢賑啓本則以爲賑事完了飢民救活莫非朝家優恤曲保之德守令奉行固是職分而若其治賑俱著誠意可尙之五邑守令抄出後錄人民之願納與私賑者五十石以上各其姓名數爻附錄于後仍請令該廳稟處矣取考其別單則以爲泰安縣監朴泂昨秋被災該邑尤甚已自歲前慰撫鎭安抄飢極精民多全活元賑外自備三百餘石云結城縣監韓德厚六載居官一境晏如繕廨不煩民力抄飢不委吏手賑無捐瘠還有均排捐廩私備亦滿百苞云定山縣監許霔留意救荒盡心抄飢米粥醬藿躬自嘗察飢戶安堵民譽方蔚自備之數合計白給爲一百八十石云石城縣監尹博基災政賑政俱無虛實之混賑民還民皆得接濟之宜捐餘自備合計白給爲二百三十四石云禮山縣監申史源抄飢無濫分穀必精村無飢口之捐瘠野有農民之稱頌云私賑人連山前都事金箕昇私賑各穀爲八百五十三石零錢爲七十三兩零願納人靑陽嘉善姜遇周租爲一百六十六石零閑散洪佑維租爲五十石定山嘉善李龍雲租爲一百三十三石零將仕郞李光祜租爲六十六石零舒川前僉使羅後綸租爲九十四石韓山幼學李德觀租爲七十石李景煥租爲五十石鄭光震租爲五十石嘉善李德連租爲五十石禮山出身李光世租爲五十石云矣湖西民人之獲蒙朝家恩澤洋溢一路匪今斯今而雖以昨年言之以糴則停退以布則代捧以賑穀則許劃累萬包俾彼幾萬生靈擧皆安堵守宰之承藉德意殫竭心力果是職分內事而有勞無酬亦非勸奬之道別單中抄啓守令宜有分等褒賞之典私賑願納之人出義捐財殊甚嘉尙隨其多寡量宜施賞亦所不已竝令該曹考例稟處至於賑穀會減會錄等節待元啓本啓下自本廳考例施行何如上曰依爲之令吏曹卽爲回啓以草記擧行可也出擧條有隣曰有軍校則必有餉需例也而壯勇廳凡百雖曰粗就頭緖餉需等節尙無措劃事之疎虞莫此爲甚朝家之於關西穀物每每靳劃者以其發賣之爲西民痼弊故也苟或不然則事關餉需推移相資亦無不可臣意則關西還穀中毋論三賑穀與各衙門穀就留庫條限一萬石移屬壯勇廳還分取耗仍付原穀酌定年條勿令發賣仍自賑廳句管文簿歲以爲常在軍需爲不虞之備在西民無貽弊之端而穀物漸滋亦成蓄儲京外兩便莫過於此頃以此意就議于領相則亦以爲便當故敢此仰達矣上曰關西之弊惟在穀貴處發賣民邑因此受病至於此事名則換而穀自在以二萬石劃付該廳仍錄均廳穀簿年年取耗以爲稍待剩餘俾補支放之地可也出擧條上曰禁府時囚皆以草供捧入事分付賤臣承命出傳命書傳敎曰今因上京守令入侍聞之本府囚白士敏等二人當初逮捕極爲無謂至今滯囚亦甚乖當竝卽放送事分付因此思之諸道必有似此未結末之類令廟堂分付各該道如有之竝卽放送其中情理深重者逮囚月日文案梗槪各人名下開錄狀聞以待處分事一體分付命退諸臣以次退出
정조 11년
行都承旨沈豐之坐左承旨徐鼎修坐右承旨趙衍德坐直左副承旨李謙煥坐右副承旨李集斗坐同副承旨洪義榮坐直注書金孝建仕一員未差假注書趙台榮仕直事變假注書李顯秀奉命在外
정조 11년
傳于沈豐之曰承旨入侍
정조 11년
丁未五月十三日未時上御重熙堂承旨入侍時左承旨徐鼎修假注書趙台榮記注官承膺祚記事宮尹行任以次進伏訖上曰今日坐直誰也知入賤臣承命出回奏曰都承旨同副承旨爲坐直云矣上曰以右副坐直事分付賤臣承命出傳上曰湖西賑恤別單持來賤臣承命出持入上曰賑廳擧條與吏曹回啓持來賤臣承命出持入上進覽訖命退承史以次退出
정조 11년
行都承旨沈豐之坐左承旨徐鼎修坐右承旨趙衍德坐左副承旨李謙煥坐右副承旨李集斗坐直同副承旨洪義榮坐直注書金孝建仕一員未差假注書趙台榮仕直事變假注書李顯秀奉命在外
정조 11년
丁未五月十四日申時上御重熙堂承旨入侍時左承旨徐鼎修假注書趙台榮記事官李相璜金祖淳待敎尹行任以次進伏訖上曰摠府省記中安川君改名以熿字書入旣無吏曹藝文館名帖而任自改名事甚怪訝且同姓中亦有李潢則於義尤涉不可以他字改名改名前姑勿入直事分付賤臣承命出傳上曰己酉年十一月日記持來賤臣承命出持入命退承史以次退出
정조 11년
丁未五月十五日申時上御重熙堂承旨入侍時右承旨趙衍德假注書趙台榮記事官李相璜金祖淳待敎尹行任以次進伏訖上曰自再夜至今日下雨測雨器爲幾許與否問于觀象監以來賤臣承命出回奏曰爲一尺七分云矣上曰政院公事幾何留滯耶衍德曰只各道狀啓來到矣衍德曰俄者兵曹以永肅門北邊墻垣頹圮事來呈草記而致圮處先令紫門監圍排仍出金虎門入直軍八名使之守直而此時草記不可捧入故姑令捧置政院何以爲之乎上曰草記則勿爲捧入以口傳請出標信使之擧行可也命退諸臣以次退出
정조 11년
行都承旨沈豐之坐左承旨徐鼎修坐右承旨趙衍德坐左副承旨李謙煥坐直右副承旨李集斗坐同副承旨洪義榮坐直注書金孝建仕一員未差假注書趙台榮仕直事變假注書李顯秀奉命在外
정조 11년
丁未五月十六日申時上御誠正閣承旨入侍時左副承旨李謙煥假注書趙台榮記事官李相璜金祖淳以次進伏訖上曰月蝕始於何時至於何時而復圓耶謙煥曰亥初始蝕至於子時復圓云矣上曰雖未見月亦爲鳴金耶問于觀象監以稟可也命退承史以次退出
정조 11년
行都承旨沈豐之坐左承旨徐鼎修坐直右承旨趙衍德坐左副承旨李謙煥坐右副承旨李集斗坐同副承旨洪義榮坐直注書金孝建仕一員未差假注書趙台榮仕直事變假注書李顯秀奉命在外
정조 11년
丁未五月十七日巳時上御重熙堂承旨入侍時左承旨徐鼎修假注書趙台榮記事官李相璜金祖淳檢校待敎李崑秀待敎尹行任以次進伏訖上曰提調都承旨入侍賤臣承命出與藥房提調徐有隣行都承旨沈豐之偕入進伏上曰雨意似有開霽之望誠幸矣有隣曰今日似可快晴矣上曰自丙申至今吏兵批政事冊持來賤臣承命出持入命退諸臣以次退出
정조 11년
傳于洪義榮曰承旨入侍
정조 11년
丁未五月十八日卯時上御重熙堂左承旨入侍時左承旨徐鼎修記事官金孝建尹行任金祖淳藥房提調徐有隣原任直提學徐有防徐龍輔原任直閣鄭東俊以次進伏訖上曰雨勢尙無開晴之意今則牟麥自有傷損之歎田疇亦多潰決之患外間所聞何如鼎修曰川渠不無汎濫之弊而至於牟麥雨來前幾盡收獲故無憂云矣命退諸臣以次退出
정조 11년
丁未五月十八日申時上御重熙堂承旨入侍時右承旨趙衍德假注書趙台榮記事官李相璜金祖淳待敎尹行任以次進伏訖上曰雨意有開霽之望乎衍德曰雲氣尙濃風勢甚薰似不向晴矣命書榻敎曰惠慶宮進服蔘苓茶限三貼自明日每日一貼式煎入命退承史以次退出
정조 11년
行都承旨沈豐之奉命出去左承旨徐鼎修病右承旨趙衍德坐左副承旨李謙煥坐直右副承旨李集斗坐同副承旨洪義榮坐直注書金孝建仕一員未差假注書趙台榮仕直事變假注書李顯秀奉命在外
정조 11년
傳于趙衍德曰承旨入侍
정조 11년
洪義榮以禮曹言啓曰卽接元陵別檢所報則昨夜大雨陵上辰方去裳石一丈許地界莎草坼開生隙可以容拳其深爲木尺七寸許左右細罅之痕長可六尺許云陵上莎草坼開生隙至於如此極爲驚心慰安祭不卜日今二十一日設行依例政府以下進去奉審後稟處而有頉處卽以油芚蓋覆之意分付何如傳曰都承旨與大臣卽爲進去奉審以來承旨則局內諸陵一體奉審以來大臣除辭朝進去
정조 11년
以元陵慰安祭獻官單子傳于李謙煥曰祭文當親撰獻官以戶判爲之仍留齋宿香祝則待開門令香室官員陪傳大臣承旨先爲復命
정조 11년
以香室元陵慰安祭受押單子傳于李謙煥曰代押
정조 11년
洪義榮以禮曹言啓曰卽接永禧殿官員所報則本殿西邊內墻二間今日辰時頹圮云正殿至近之地有此墻垣頹圮之患不可無慰安之擧慰安祭依例不卜日今二十一日設行有頉處待快晴擇日修改何如傳曰允
정조 11년
丁未五月十九日辰時上御誠正閣承旨入侍時左副承旨李謙煥假注書趙台榮記事官李相璜金祖淳以次進伏訖上曰祭報府持來賤臣承命出持入上曰承旨讀奏可也謙煥讀奏訖上曰明日祭物已爲陪往與否問于奉常寺以來賤臣承命出回奏曰已爲陪往云矣上曰右承旨與提調入侍賤臣承命出與右承旨趙衍德提調徐有隣偕入進伏上曰元陵有頉處何如云耶有隣曰俄見陵官所報則致頉處聞甚驚悶矣命書傳敎曰大臣以下當陵滲漏處奉審圖形成出後先爲復命承旨則各陵當奉審必値晩暮勿爲擧火奉審待明朝奉審後復命事知悉命退諸臣以次退出
정조 11년
傳于徐鼎修曰大臣以下入侍
정조 11년
徐鼎修以禮曹言啓曰元陵修改擇日更問於日官有頉後修改遲速博考前例以稟事命下矣修改吉日更問於日官則以爲今五月二十一日二十二日俱有拘忌自二十三日至七月二十六日係是六七月節候六七月例有拘忌七月二十七日以前將不得擧行云取考各陵寢修改前例則本陵癸卯修改時七月十一日有頉八月二十五日修改此是最近之例而謹以遠例言之肅廟壬戌長陵陵上莎草九月十九日有頉頹圮退下處周爲二十尺高爲三尺許而奉審大臣以陵上動役之重難待明春更稟修改筵達蒙允先朝癸丑崇陵陵上莎草六月二十三日因雨有頉長至十六尺廣至十尺許而以六七月例有拘忌待八月節修改矣日官之言旣如此則日字推擇實無變通之路修改差退一款癸卯外又有兩年可據之例故考出以入之意敢啓傳曰旣有先朝已行之例依草記以八月推擇今番滲罅處長廣比前不啻差少修改前陵官連爲奉審縫罅處間間摩按晴日則撤油草芚此後刑止間十日報本曹本曹堂上登筵時以爲轉稟之地大抵頉處專由於陵官之奉審不勤雖曰因雨停滀云旣雨而纔滀卽按未雨而乍綻施播則豈有如是有頉長廣致不至大段悚然則一也入直官難免不勤之罪當初卿曹草記之初不提說亦甚誎漏仍以此意申飭各陵凡於奉審之節無或一毫不勤亦當時考勤不勤俾各知悉可也
정조 11년
徐鼎修以禮曹言啓曰卽接南關王廟守直官所報則今番大雨本廟正殿內月廊及內三門滲漏御幕臺面墻一間許頹圮卽速修改云矣告由修改等節待快晴擇日擧行何如傳曰允
정조 11년
徐鼎修以禮曹言啓曰江華留守趙鼎鎭狀本內長寧殿神門香門雨漏處告由修改之節令該曹稟旨擧行云矣今此雨漏旣在於神門香門則修改之節不容遲緩而此與正殿有異別爲告由事近瀆屑且當霖雨升屋修改易致他處之生頉待快晴前頭節享兼告擧行事甚便當以此分付何如傳曰允
정조 11년
丁未五月二十日辰時上御誠正閣大臣以下入侍時左議政李在協觀象監提調金鍾秀禮曹判書徐有隣右副承旨李集斗假注書趙台榮記事官李相璜金祖淳以次進伏訖上曰陵上有頉處何如在協曰莎草連幅處因雨水生隙矣上曰値雨急霔有此罅隙耶在協曰果然矣上曰莎草修改則當入幾許張耶在協曰多不過三十張矣上曰此外別無頉處乎在協曰然矣上曰初聞頉報不勝驚慮聞卿所奏予心稍安矣六月節不可修改從速擇日可也在協曰當於晦前始役矣上曰守直陵官誰也在協曰別檢李貞運矣上曰都承旨入侍賤臣承命出與沈豐之偕入進伏上曰各陵皆無頉乎豐之曰顯陵徽陵惠陵丁字閣或有滲濕處而不甚大段其外各陵別無頉處矣上曰夜雨連霔沿路農形何如豐之曰稼不被傷鋤今方張矣上曰右副承旨馳詣永禧殿奉審摘奸以來事分付賤臣承命出傳上顧有隣曰民家頹壓處恤典昨日已爲分給耶有隣曰姑未盡給矣上曰布一疋價至幾何耶有隣曰爲兩錢矣上曰以錢代給可也命大臣以下先退在協等以次退出上曰賑恤郞廳與宣傳官偕往民家頹壓處錢二兩空石十立式眼同分給後來告事分付仍命退承史以次退出
정조 11년
行都承旨沈豐之坐直行左承旨李在學坐右承旨李亨元坐左副承旨趙衍德坐直右副承旨李一曾未肅拜同副承旨洪仁浩坐注書金孝建病一員未差假注書李羲觀仕直李德鉉別入直事變假注書李顯秀奉命在外
정조 11년
趙衍德以禁衛營將官言啓曰今日本營軍兵日次私習云矣敢啓傳曰知道
정조 11년
李在學以御營廳將官言啓曰今日本廳軍兵日次私習云矣敢啓傳曰知道
정조 11년
沈豐之啓曰領議政金致仁領府事鄭存謙判府事徐命善李福源金熤左議政李在協右議政兪彦鎬爲承候來待矣傳曰入侍
정조 11년
趙衍德啓曰藥房都提調洪樂性提調徐有隣副提調沈豐之爲承候來待矣傳曰入侍
정조 11년
沈豐之啓曰時原任閣臣爲承候來待矣傳曰入侍
정조 11년
傳于沈豐之曰諸承旨持公事入侍
정조 11년
傳于趙衍德曰戶惠堂有司堂上入侍
정조 11년
假注書望注書金孝建病代李羲觀爲落點
정조 11년
事變假注書望假注書李顯秀奉命在外代張錫胤爲落點
정조 11년
傳于沈豐之曰左副承旨左承旨右副承旨同副承旨許遞前望單子入之待下批牌招察任
정조 11년
承旨前望單子入之李在學洪仁浩李亨元李一曾落點
정조 11년
傳于李亨元曰左承旨與惠堂入侍
정조 11년
洪仁浩啓曰京畿監司徐有防依下敎來待矣傳曰姑爲退去明日來待
정조 11년
有政吏批判書尹蓍東進參判金文淳未肅拜參議李時秀進承旨沈豐之進閔光德爲熊川縣監崔慶鎭爲平陵察訪李英義爲碧沙察訪柳泓之爲魚川察訪前都事金箕昇今加通政私賑人加資事承傳
정조 11년
兵批判書金履素進參判金魯淳病參議柳誼病參知李夔入直進承旨趙衍德進鄭選爲法聖僉使崔武輝爲蟾津別將崔錫良爲三田渡別將副司直安廷鉉洪仁浩李勉兢李宗榮
정조 11년
李亨元啓曰以平安監司啓本罪人李義行龍岡縣到配事傳曰鄭濂旣放罪同不可異罰放送事回諭
정조 11년
假注書望趙台榮拿處代李德鉉落點
정조 11년
沈豐之以承文院官員以都提調意啓曰月食已過禮部回咨依例撰出正書安寶後定禁軍給馬下送于灣府使之傳給鳳城將處以爲轉致北京之地何如傳曰允
정조 11년
洪仁浩以兵曹言啓曰今五月十七日武臣堂上朔試射日次而內外中日停止不得爲之之意敢啓傳曰知道
정조 11년
李亨元以兵曹言啓曰今五月二十日文臣朔試射日次而內外中日停止不得爲之之意敢啓傳曰知道
정조 11년
洪仁浩以兵曹言啓曰去夜三更量北所部將宋益訥巡更之路來告以爲俄於弘化門內捉一童子金千得爲名漢而本以香室軍士移入於別監房軍士隨行今纔三日矣今日夕時奪取章標無端逐送日已迫昏未及出門云故事極殊常拘囚後來告云聞極驚駭而夜鼓已深無由詳覈平明後始問於香室守僕及別監房則守僕言內果爲隨行於軍士而出送今至五日云別監言內此番軍士中元無此漢云若然則厥漢旣被出送尙今留在究厥行止尤涉殊常常時若嚴防禁則豈有此弊臣方惶恐待罪而厥漢出付該曹嚴加究覈期於得情何如傳曰本曹判書捉致應問各人査實草記可也
정조 11년
李亨元以兵曹言啓曰今十九日曉頭因內僕寺南邊宮墻內面缺落處以東營入直軍八名把守事宣傳官持標信除出而外營入直軍之內八把守實是前所未有之事軍兵去就何等審愼而身爲領軍之將不使守直於墻外擅自入把於墻內其違易信地之狀固萬萬可駭而況以無率領之軍縱入闕中師律所關尤極無嚴不可尋常處之當日東營入直把摠決棍汰去至於摠府則建陽以東旣已主管守門將則闌入類宜加嚴察而伊日外營軍之入來也當禁不禁事至於此者其平日申飭防禁之解弛推此可知不可以事屬旣往置而不論當日入直摠府堂上推考當該宣仁門守門將汰去後與入直摠府郞廳竝令該府拿問處之該營大將雖已發覺常時不能檢束之責在所難免從重推考何如傳曰允把摠及摠郞守門將竝決棍宣傳官若能了了豈有是也當該宣傳官處亦爲査實草記可也
정조 11년
洪仁浩以兵曹言啓曰卽接宗廟入直部將牟應麟牒報則宗廟西邊墻垣四間許因雨頹圮云令繕工監爲先以杻把子堅實圍排待晴卽爲修築而令漢城府座更依例定送亦令巡邏營門申飭校卒限修築間使之眼同嚴加巡察之意分付何如傳曰允
정조 11년
李亨元以兵曹言啓曰卽接東所衛將金鍾義牒報則內司僕南邊宮墻內面一間許前日缺落已把守處連接宮墻舊築二間許竝與內外而又爲頹圮云令紫門監爲先以杻把子堅實圍排依例樹柵急速修築而把守軍兵東營入直御營軍七名又爲除出與前把守軍合十五名嚴加守直之意分付何如傳曰允
정조 11년
沈豐之以兵曹言啓曰卽接宗廟入直部將牟應麟手本則宗廟西邊墻垣九間許因雨頹圮云令繕工監爲先以杻把子堅實圍排待晴卽爲修築而令漢城府座更依例定送亦令巡邏營門申飭校卒限改築間使之眼同嚴加巡察之意分付何如傳曰允
정조 11년
趙衍德以兵曹言啓曰卽接廣智營入直訓局哨官李蓍明手本則拱北門西邊宮墻舊築外面一間半許因雨缺落云令紫門監爲先以杻把子堅實圍排依例樹柵待晴卽爲修築而把守軍兵廣智營入直砲手十名除出限改築間嚴加守直之意分付何如傳曰允
정조 11년
李亨元以兵曹言啓曰卽接北所衛將李次東牒報則月覲門東邊宮墻舊築二間許頹圮云令紫門監爲先以杻把子堅實圍排依例樹柵急速修築而把守軍兵集春營入直御營軍十名除出限改築間嚴加守直之意分付何如傳曰允
정조 11년
李在學以兵曹言啓曰卽接東所衛將金鍾義牒報則內司僕南邊宮墻舊築一間許內面因雨缺落云令紫門監爲先以杻把子堅實圍排依例樹柵待晴卽爲修築而把守軍兵東營入直御營軍八名除出限修築間嚴加守直之意分付何如傳曰允
정조 11년
李亨元以兵曹言啓曰卽接東營入直把摠李宗魯牒報則丹鳳門東邊宮墻舊築五間許因雨頹圮云令紫門監爲先以杻把子堅實圍排依例樹柵待晴卽爲修築而把守軍兵東營入直御營軍二十名除出限改築間嚴加守直之意分付何如傳曰允
정조 11년
沈豐之以兵曹言啓曰卽接東所衛將金鍾義牒報則報漏閣後邊宮墻半間許頹落云爲先令紫門監以杻把子及長木堅實圍排依下敎集賢門入直訓局砲手四名除出限修築間晝替夜巡之意敢啓答曰知道
정조 11년
洪仁浩以兵曹言啓曰卽接西所衛將李次東牒報則永肅門北邊宮墻半間許因今日雨水頹圮云爲先令紫門監以杻把子及長木堅實圍排金虎門入直訓局砲手八名除出限修築間嚴加把守之意分付何如傳曰允
정조 11년
趙衍德以兵曹言啓曰卽接東所衛將金鍾義牒報則回泰門西邊宮墻半間許因雨頹落云待開門令紫門監以杻把子及長木堅實圍排銅龍門入直禁衛軍八名除出限修築間嚴加把守之意分付何如傳曰允
정조 11년
李亨元以分兵曹言啓曰慶熙宮西所衛將鄭智世來告內開陽門西邊宮墻五間許開陽門東邊前日頹圮處又二間許又其東一間許武德門西邊二間許又其西一間許因雨頹圮云令繕工監爲先以把子堅實圍排待晴卽爲修築而令漢城府依前例座更定送亦令巡邏營門申飭校卒限修築間使之眼同嚴加巡察之意分付何如傳曰允
정조 11년
趙衍德以分兵曹言啓曰慶熙宮西所衛將鄭智世來告內元武門外小松木一株連根倒仆開陽門西邊宮墻一間半許又爲頹圮云令繕工監爲先以把子堅實圍排而令漢城府依前例座更定送亦令巡邏營門申飭校卒限待晴修築間使之眼同嚴加巡察之意分付何如傳曰允
정조 11년
洪仁浩以分兵曹言啓曰慶熙宮西所衛將鄭智世來告內開陽門東邊宮墻三間許因雨頹圮云令繕工監爲先以把子堅實圍排待晴卽爲修築而令漢城府依前例座更定送亦令巡邏營門申飭校卒限修築間使之眼同嚴加巡察之意分付何如傳曰允
정조 11년
趙衍德以分兵曹言啓曰慶熙宮西所衛將崔光浩來告內崇義門北邊宮墻三間許因雨頹圮云令繕工監爲先以把子堅實圍排待晴卽爲修築而令漢城府依前例座更定送亦令巡邏營門申飭校卒限修築間使之眼同嚴加巡察之意分付何如傳曰允
정조 11년
李在學以分兵曹言啓曰慶熙宮西所衛將崔光浩來告內崇義門南邊宮墻二間許因雨頹圮云令繕工監爲先以把子堅實圍排待晴卽爲修築而令漢城府依前例座更定送亦令巡邏營門申飭校卒限修築間使之眼同嚴加巡察之意分付何如傳曰允
정조 11년
洪仁浩以賑恤廳言啓曰諸道畢賑之狀今已齊到依下敎本廳發賣時擧行郞廳別單書入之意敢啓傳曰知道
정조 11년
洪仁浩以備邊司言啓曰慶尙道暗行御史李書九別單軍丁事本司草記批旨內黃白簽丁在處皆然云而生民困瘁孰甚於是設令査括換充苟不方便損益徒見其繹騷而止昔在先朝印頒元額命名以良役實摠刊冊之數爻如許伊後之加增如此若用一切之法不可不就此實摠更加存削來頭無朝令濫充之守宰依受敎勘罪斷不饒貸未必不爲修明之一端更加商量論理草記可也事命下矣良役實摠卽我先朝所以擧其元額頒于諸路使營閫邑鎭之臣曉然乎所管地方之良役爲幾何各守一定之摠期無濫充之弊而許多名色纖悉備具則按而行之自可瞭如指掌而只緣吏不奉法年增歲加甚至有軍額多於元戶之邑通變之政不容少緩故頃於關西旣請限年査汰今因繡啓又請準法釐正而伏蒙聖上特引役摠之書指示修明之道事簡而可以易集令信而可以不擾繼述之美不勝欽誦第此刊行之冊便成不易之摠則惟有視玆爲準汰其增額而已今以左右道繡啓通同考較於本道良役實摠則除番軍官捉虎軍官鄕廳保官保吏奴通引保使令保等名色元非刊冊所載則此不過或補於官家之需用或拘於各廳之謬例一年二年其數寢加而然也若此之類皆不可不一竝査減而就其中使令保似是刊冊中羅將保也吏保似亦通指刊冊中鎭吏等保此等處則有不可混同竝入於査減之中且繡啓外名色又難保其必無先以此意分付道臣取覽各營邑驛鎭各項役名實數參考於良役實摠實摠外名色一一枚報本司而各其名色下懸錄其設置年條及所以設置之意以爲自本司商確釐正之地而道帥臣守令邊將之濫定者今番則依自首例勿問事一體知委嶺南如此則他道可知及今修明實合事宜竝以此意分付諸道何如傳曰允
정조 11년
洪仁浩以訓鍊都監言啓曰永肅門北邊宮墻半間許頹圮處把守軍以金虎門入直軍八名旣自兵曹除出擧行而把守將一人依例定送限修築間各別守直之意敢啓答曰知道
정조 11년
李亨元以訓鍊都監言啓曰拱北門西邊宮墻舊築外面一間半許因雨缺落處以廣智營入直砲手十名把守事自兵曹草記矣廣智營入直軍十名除出將校率領限改築間各別守直之意敢啓答曰知道
정조 11년
李在學以御營廳言啓曰本廳來六月七月兩朔應立全羅左道五哨軍兵六百七十名今二十五日當爲點立而其中雲峯前哨軍白萬玉渡涉銅雀津越來間浦之除爲急水所衝激仍爲渰死云事極驚慘發令銅雀以下津渡別將使之卽爲拯得屍體報來以爲題給斂屍之具草葬立栍待其族屬出給次知委上送屍親其代以保人中有根着可合者塡充定色吏刻期領付本廳事直關分付雲峯縣之意敢啓答曰知道
정조 11년
趙衍德以御營廳言啓曰內司僕南邊宮墻本廳字內舊築一間許頹圮處東營入直軍八名除出把守事纔已草記而東營入直把摠祗受標信之除以頹毁處內缺外完之故妄料以爲事當把守於內面缺毁處急於擧行未及往復於臣除送八名軍入把於內面矣外營入直軍元無內把守之例而況無人領率入送闕內者極爲駭妄當該把摠李宗魯爲先汰去入把軍八名還爲率出依前草記該入直將官仍領把守於東營內缺毁處外面之意敢啓答曰知道若不許入豈有是也把摠決棍懲礪其許入委折令兵判拿致應問人等査問草記稟處可也
정조 11년
洪仁浩以御營廳言啓曰丹鳳門東邊內農圃近處宮墻本廳字內舊築五間許頹圮處東營入直軍二十名除出把守事自兵曹草記矣東營入直軍二十名除出將官率領輪直把守令紫門監堅實樹柵而東營入直軍元數不足出番鄕軍十名添入警巡之意敢啓答曰知道
정조 11년
李在學以御營廳言啓曰月覲門東邊宮墻本廳字內舊築二間許頹圮處集春營入直軍十名除出把守事自兵曹草記矣集春營入直軍十名除出將官率領限修築間輪直晝夜把守而令紫門監堅實樹柵之意敢啓答曰知道
정조 11년
李在學以御營廳言啓曰內司僕南邊宮墻本廳字內舊築一間許頹圮處東營入直軍八名除出把守事自兵曹草記矣東營入直軍八名除出輪直把守令紫門監堅實樹柵而旣是東營之內該入直將官率領守直之意敢啓答曰知道
정조 11년
洪仁浩以御營廳言啓曰內司僕南邊宮墻東營內內面一間許前日缺毁已把守處連接舊築二間許頹圮處東營入直軍七名除出與前把守軍合十五名嚴加守直事自兵曹草記矣東營入直軍七名除出與前把守軍該入直將官合領輪直令紫門監堅實樹柵而東營入直軍元數不足出番鄕軍七名添入警巡之意敢啓答曰知道
정조 11년
趙衍德以漢城府言啓曰今四月二十七日傳曰發賣旣畢今番比甲辰雖有多寡之別大體則勤勞頗著該廳各部官員防給人諸道畢賑狀本回啓時分等書啓事命下矣依下敎五部官員及防給人別單書入之意敢啓答曰知道
정조 11년
李亨元以義禁府言啓曰忠淸前監司金光默狀啓據刑曹粘目判付內法聖前僉使田光羽令該府從重勘處事命下矣田光羽以漕運差使員未及上來云依例發遣府書吏所到處拿來何如傳曰允
정조 11년
洪仁浩以義禁府言啓曰平安道龍岡縣流三千里定配罪人李義行到配啓本放送事命下矣李義行卽爲放送事分付該道道臣之意敢啓答曰知道
정조 11년
李亨元以義禁府言啓曰因本府議啓豐川府勅庫錢虛留城餉米那移當該前府使指名狀聞之意行會本道矣卽接黃海監司金思穆啓本則當該前府使以崔光璧指名以來而崔光璧今方待命卽爲拿囚之意敢啓答曰知道
정조 11년
李亨元以義禁府言啓曰平安道暗行御史李崑秀別單據刑曹粘目內龜城府崔召史殺獄初檢官拿問處之依施事命下矣初檢官龜城府使李澄萬以兼營將守令時在任所依例發遣府書吏差兼官後拿來何如傳曰允
정조 11년
洪仁浩以義禁府言啓曰慶尙前監司金尙集査啓據刑曹粘目內尙州前牧使沈基泰罪狀已自金吾雖爲決配本道査啓纔已啓下令義禁府處之事命下矣沈基泰移貿穀剩錢私用之罪旣已一一自服因判付減死杖配則本道査啓雖纔上來區劃都數剩餘私用與囚供無異別無可以稟處者置之何如傳曰允
정조 11년
刑曹啓目法聖僉使田光羽係是朝官令義禁府處之何如判付啓地土或賃船之巧避逢點越涉外洋者朝禁猶且至嚴名以差員領率漕船有此恣意蔑法之擧該僉使令該府從重勘處以懲日後爲良如敎
정조 11년
副應敎臣沈煥之校理臣李羽晉臣李洪載副校理臣洪義浩修撰臣洪樂貞臣魚用謙副修撰臣趙鎭宅臣金履成等箚曰伏以國有賊則必討王者之大法也君有讎而必復臣子之大義也夫是大法者往古哲王之所作而惟我祖宗所以爲政也則殿下可得以廢其用乎夫是大義者天降秉彝之所有而惟彼生民所以爲性也則殿下可得以遏其行乎嗚呼亂賊未除而國勢孤危讎怨未雪而輿情抑塞此何等時也今臣等職忝論思罪在玩愒進則不能奉大法以討宗社之賊引大義以復君臣之讎而退則惟有憶銅闈之舊儀瞻栗岡而餘淚悠悠汎汎歲月云旋服已除而仇且忘矣嗚呼我殿下視臣等以爲何如人也竊又伏念殿下寧或少忽於安宗社之大計快君臣之深讎也哉然而設鞫徑停則實有壞關石之舊典宥罪無漸則或不恤簡書之公論自夫逆變出後容貸是先端倪纔露而旋隱根窟將破而復固殆將坐見賊謀之日益醞釀而國勢之日益岌嶪矣以殿下仁聖竟爲此姑息而止者何也噫嘻復喆之竊覬神器欲移邦籙宇偉之潛謀擬帥欲執兵柄其盤結有而輔車之相依也排布甚密而蹊徑之莫測也而況我文孝世子誕降之初冊封之際肆發凶言沮抑邦慶包藏異志誹毁盛擧而終焉以一國震悼之日又敢爲墓山沮戲之計則於是乎半行刀割矣嗚呼昨年事尙忍復說重添我聖上一日不可忘之恫哉雖然天地之大經不可暫弛春秋之大義不可或隳臣等請以百世之公案斷其事而言之噫嘻痛矣自有五月之變而轉爲九月有九月之喪半行刀割是其爲計者一而手滑路熟則逆醫逆媼可爲其爪牙而妖愷妖寧亦可爲其郵傳矣夫鞫庭之不訊宇賊捕廳之徑殺連婢何以防萬口喧轟之論又何以解一國弸結之憤乎自臣等觀之前後逆變蓋有二字刀割一肚相連則如鉢之傳群凶同歸則如輻之湊而其的已露奚可謂之疑而已其形已著奚可謂之影而已哉伏願殿下亟允三司之請先五字刀割次將宇偉愷寧醫媼等諸賊嚴加訊鞫夬正典刑則天地之經可正而春秋之義可明矣嗚呼大義未伸而輿憤愈激則人心無底定之日矣巨魁未討而訛言或興則賊勢有竊發之憂矣今臣等猶以簪裾飭其躬俸祿資其家而獨無以忠信事其君名義顧其職乎臣等雖甚庸瑣俱是國家世祿之臣而秉彝之義同得于天今眼看五字刀割君讎之隱伏而惟欲雍容進退于軒陛之間自以爲安則是眞上負聖朝優待之恩下媿平生願忠之志也而況星霜旣變而是月方屆則哀恫之情不忍思去年之是月也衰絰旣去而是月將盡則冤憤之志不忍忘百年之是月也乃敢以必討必復之義及玆月日之未除輒又仰干宸嚴言不知裁嗚呼金石泐而斯義不可泯也臣等可死而此讎不可不復也伏乞聖明夬揮乾斷以明大義以安宗社焉答曰省箚具悉不允
정조 11년
大司憲臣黃昇源大司諫洪明浩執義李思祚司諫鄭益祚掌令崔景岳持平朴載淳獻納權裕正言宋民載崔烜等箚曰伏以噫嘻臣等冥然不死奄見此月之重回忍度哀冤慘慟之日而國論未斷王法莫伸八域臣民爲儲君復讎之義將歸臺閣之故紙而止矣臣等向於衰服在身之時尙冀天心感悟乾斷揮赫使臣等獲瞻國賊盡殲君讎夬復矣今焉天時易變墓草已宿滿廷臣僚居然卽吉而此月又將垂盡矣今復因循玩愒忍以擧國含生不可忘之仇賊置之日遠而日忘或緩必復乃已之擧則是眞國不得爲國人不得爲人此臣等所以沬血飮泣直欲溘然無生也十二行刀割嗚呼天下之事可疑者有其影而無其跡之謂也始初之證候怪異則此不但影之現而已前後之眞贓狼藉則此不但跡之露而已而猶以爲疑無指的則此實四方之疑惑轉甚繼之以崩冤茹痛者也仰惟我聖上以聖人止慈之情當此之時冤酷慟傷益復難抑臣等雖甚愚迷何敢復提不忍聞之言仰慼我聖心而惟其天地之大經不可泯也春秋之大法不可墜也而此月又改則義理無可明之日仇怨無可復之期也玆敢相率聯箚疾聲呼籲於九閽之下伏乞聖明亟允臣等之請宇偉醫媼等諸賊竝加嚴鞫夬正典刑以洩神人之憤焉答曰省箚具悉勿煩
정조 11년
知敦寧臣徐有慶伏以居諸易得文禧廟祥事奄過痛冤莫洩儀章已吉率土臣民如不欲生況臣獲忝享官之列入而擧朝晡之禮出而見節物之變觸事觸境心肝若割惟有徹天聲淚而已乃於此際伏奉傳敎進階臣爲正憲大夫者臣誠惝怳怵惕莫省所措也噫緱駕一遠离光莫追環東土含生之倫所以洩哀而伸情者惟在致誠於灌薦之節盡禮於駿奔之列則凡在廷臣孰不以有事爲哀且榮矣而臣之地處又異於諸臣承諸臣所未承之命參諸臣所未參之班十朔齋廬晨夕密邇此臣之分亦臣之願也有何可記之勞可言之勣而乃以陞秩之寵典忽然侈之於其身耶聖恩雖出於隆摰私心益切於兢惶玆敢冒入文字仰瀆崇嚴伏乞聖明俯賜鑑諒亟命收還臣新除資秩以重公器以安私分答曰省疏具悉卿其勿辭行公
정조 11년
判義禁臣金鍾正同義禁魚錫定伏以臣等素昧法律之學猥叨議讞之任每當勘律撈東摸西生疎紕繆殆難數計而至于今獲免大戾者幸荷聖度之曲庇耳第於淸道前郡守鄭昌期照律竊有所悚蹙不容已者昌期之濫刑致死凡爲二人而至於密陽牽夫旣係他官之隷又因私事之微則論其罪犯曷勝駭痛臣等旣承嚴加照律之命竊考律文則大典通編濫刑條曰官吏濫刑杖一百徒三年致死者杖一百永不敍用下文註曰濫刑殺人永勿敍用乃終身禁錮之意歲抄勿爲書入蓋徒流之典遇赦卽放稍過數年或至甄復而永不敍用乃是終身廢錮也輕重懸殊法意可見臣等謹依本律以杖一百永不敍用勘奏依下矣追考本府謄錄則年前以自如察訪朴東俊濫殺驛保事初擬以永不敍用之律旋因臺啓至於詢問大臣而有本律外定配之命矣今以昌期之罪較論於東俊他邑之人旣異於本驛所屬兩命之隕亦倍於一人致斃則只用本律終涉太輕遠近聽聞必將滋惑列守暴濫無所懲畏更宜依東俊例永不敍用之外施以竄配之典有不可已也臣等臨急草草未暇詳考已事致此疎漏之失滿心惶悚靡所容措玆敢聯章自訟兼暴微見伏乞聖明俯賜照察亟降處分以嚴懲礪仍治臣等曚昧不職之罪以安私分答曰省疏具悉律文所在不可闊狹況本文中旣有終身二字則比之徒律孰輕孰重卿等之辭過矣勿辭行公
정조 11년
洪忠監司臣尹尙東伏以臣猥膺藩寄行將辭陛而臣之父母墳山在於京畿長湍地今當遠離益切風樹之感敢將私懇仰瀆崇嚴伏乞特許往省俾伸至情不勝幸甚答曰省疏具悉卿其依所請往省
정조 11년
副校理申大尹伏以居諸易得惟我文孝世子小祥奄過中外冤號曷有其極伏況殿下以止慈之情當除服之日撫念塵跡悲廓摧隕何以勘抑區區下情益不勝憂念哀泣之至嗚呼痛矣昨年夏秋之變尙忍言哉臣不忍泚筆濡楮重慼我聖心而帀域之哀冤久愈彌切遠邇之驚惑去而滋甚及承慈敎一下十行明旨丁寧惻怛始知症患之自初怪底源委之明有所祟而群情齊籲終靳兪音一番鉤覈尙無其望臣愚死罪實未知殿下之所顧惜者何事所持難者何故而竟遏八方之情未伸一國之冤古今天下寧有是哉以其有可疑之端故是以有鉤覈之請苟求鉤覈之道當自凶醫妖媼而始此外疑似之跡其他指使之節一不鉤索而每下聖批輒以疑無指的爲敎此臣之所未解也神人之哀酷如肌斯割遠邇之憤惑如水斯滯君讎國賊必有其人而章奏日積天廳愈邈顧今衰服已除讎月將盡衣尺之儀永閟窮天之痛冞深及今之時不加嚴覈而致討則更待何日哉臣不勝痛哭流涕不欲與賊俱生也噫冬春諸賊實是亘萬古所無者也將相暗挾姻婭之誼九字刀割傳襲榮德之凶謀復肆洋瑮之陰圖綢繆旣久排布已成而乃至於匡運之凶書又接跡而起矣正宜上下恐惕克盡討復之義前後懲毖嚴加誅鋤之方而何乃天網太恢而窩窟未勦王章略擧而二字刀削自在致使人心靡所懲創亂賊無以畏戢將不知幾箇凶賊潛伏於何地寧不心寒而骨顫也哉伏願聖明赫然深思廓揮乾斷竝允三司之請永拔亂逆之一字刀割俾復擧國之讎焉至若趙時偉之不滿邦慶已是人理之外肆發凶言當有參聽之人而竟靳嚴究遽先酌處物情轉惑公憤愈激臣謂亟允臺啓夬賜處分斷不可已也仍伏念臣至庸極陋百無肖似倖占科第猥通仕籍由前忝竊罔非踰分每自循省愧懼冞增迺者玉署新命遽下於致齋之際義急參班誠切陪扈不敢言私黽勉出肅殆若宿趼復叨者然歷過屢日而悸恐惝怳莫省措微躬也又況顧其職則是瀛館華銜也論其任則是經幄重選也歷數前人掌辭命而資啓沃者未有如臣闒庸蔑學之類也且臣本以弱質久抱貞疾積聚爲苦心腹有時衝格風火所祟眼視長在昏瞀尋常動作每有宿病之闖發汗漫看讀輒患字劃之難辨則出入筵席畢竟狼狽臣所自知雖欲貪榮慕寵冒沒承膺其如羞同列而貽嗤點何哉今不可以一時之冒出爲因仍蹲居也審矣連値齋日瀆撓是懼今始披瀝陳懇伏乞天地父母察臣情勢特許刊改以重公器以安微分千萬幸甚答曰省疏具悉勿煩爾其勿辭察職
정조 11년
丁未五月二十二日未時上御重熙堂左承旨與惠堂入侍時左承旨徐鼎修假注書趙台榮記事官李相璜金祖淳惠廳堂上徐有隣金履素以次進伏訖上曰今番賑恤願納人當爲付職兵判何以區處乎履素曰次次付職則似無難矣上曰以五衛忠翊忠壯同僉窠塡差則好矣履素曰然矣有隣曰俄聞吏判言則吏批皆欲以實職遷轉云矣上曰全州張益福之又以二千石補賑誠難處矣履素曰此人之出義捐財雖甚可尙臣亦聞之鄕外近無稱貸之道專心救賑云矣上曰張益福則以賑餘穀還給何如有隣曰此後有或可給而今番恐難還給矣上曰二千石補賑守令亦當加資乎有隣等曰似然矣上曰吏曹草記斯速入之事分付賤臣承命出傳上曰發賣別單持來賤臣承命出回奏曰前已入啓姑未還下云矣上曰俄已啓下謂以未下者事甚駭然矣命書傳敎曰注書趙台榮擧措極爲迷劣爲先汰去令該府拿問處之上曰畿伯明日來待仍命退諸臣以次退出
정조 11년
行都承旨沈豐之坐行左承旨李在學坐右承旨李亨元坐直左副承旨趙衍德坐右副承旨李一曾未肅拜同副承旨洪仁浩坐直注書金孝建病一員未差假注書李義觀仕李德鉉仕直事變假注書張錫胤仕
정조 11년
傳于李在學曰都承旨馳詣健元陵奉審摘奸仍詣元陵奉審以來
정조 11년
沈豐之啓曰明日再明日國忌齋戒正日相値視事頉稟之意敢啓傳曰知道
정조 11년
洪仁浩啓曰大司憲黃昇源執義李思祚掌令崔景岳持平朴載淳牌招啓辭未下掌令閔彝顯持平宋煥箕俱在外監察茶時之意敢啓傳曰知道
정조 11년
沈豐之啓曰新除授右副承旨李一曾時在原春道洪川地斯速乘馹上來事下諭何如傳曰允
정조 11년
傳于沈豐之曰左副承旨與京畿監司入侍
정조 11년
沈豐之啓曰今二十五日綾原大君家遣承旨致祭事禮曹單子啓下矣何承旨進去乎敢稟傳曰右承旨進去
정조 11년
傳于沈豐之曰右承旨馳詣宗廟奉審以來
정조 11년
以漢城府各部官及自願防納人別單傳曰西部都事申大淳已除守令勿論南部奉事朴英源北部奉事任好常待出六守令除講卽爲除授願納人竝依願施行邊將則捧傳旨可也
정조 11년
洪仁浩以禮曹言啓曰卽接宗廟署所報則宗廟正殿東門南邊內墻六間許今日酉時頹圮云正殿至近之地有此墻垣頹圮之患不可無慰安之擧慰安祭不卜日今二十五日設行頹圮處待快晴擇日修改何如傳曰允
정조 11년
李一曾以吏曹言啓曰賑恤廳堂上徐有隣金履素所啓慶尙道畢賑狀啓營邑驛鎭牧開賑自備及富民願納人別單請令吏曹稟處而有草記擧行之命矣取考慶尙監司金尙集畢賑狀啓別單則長鬐縣監柳煥輔自備各穀爲一千十三石元賑專當其在褒賞之道似當施以加資之典咸陽府使李得駿自備各穀爲二千一百五十五石宜寧縣監洪善養自備各穀爲一千三百六十五石雖是私賑之邑穀物若是夥然李得駿則似當施以璽書表裏之典洪善養則似當施以準職之典慶州府尹金履容自備各穀爲九百九十六石雖是私賑之邑穀物幾近千數似當施以表裏賜給之典東萊府使李敬一自備各穀爲五百四十九石似當施以熟馬賜給之典晉州牧使金履奎自備各穀爲四百石似當施以兒馬賜給之典多大浦僉使李潤謙自備各穀爲三百四十六石元賑專當蔚山府使沈公藝自備各穀爲三百四十七石巨濟府使金爀自備租爲三百石東萊前前府使洪文泳自備各穀爲三百石咸安郡守張齊斗自備牟爲三百石似當施以陞敍之典而其中李潤謙洪文泳張齊斗則俱是堂上官竝置之大丘判官李復燮自備各穀爲四百九石居昌府使趙宅鎭自備各穀爲四百八石似當施以兒馬賜給之典而係是私賑竝勿論醴泉郡守林浚浩自備各穀爲三百四十二石昌寧縣監李性淳自備各穀爲三百三十五石彦陽縣監李元植自備各穀爲三百十七石星州牧使鄭華淳自備各穀爲三百八石似當施以陞敍之典而俱是私賑星州則又已準職亦竝置之淸道前郡守鄭昌期自備租爲一千四百七十八石三嘉前縣監金啓淳自備各穀爲九百五十五石尙州前牧使沈基泰自備各穀爲六百三十九石安義前縣監朴師郯自備各穀爲六百二十六石密陽前府使沈鉁自備各穀爲五百二十五石梁山前郡守李進膺自備租爲三百石已上六邑守令勿論賑之公私穀之多寡已入於繡啓論列之中或已竄配或未究竟有不敢循例請賞竝姑置之其外閫帥守令察訪營賑雖有淺深穀物旣不甚多竝亦置之願納人密陽通德郞黃得麟牟爲一千石折衝李尙益牟爲一千石似當施以實職除授之典昌原閑良鄭尙渭租爲二百石前僉使孫昌軫租爲一百石似當施以帖加成給之典咸昌資憲姜碩年租爲五十五石似當施以十年煙役勿侵之典而事係恩賞臣曹不敢擅便上裁何如傳曰允其中長鬐縣監柳煥輔加資事無異躐等殊乖歷試之意準職除授待窠卽爲調用公賑邑中雜穀四百石內外守令竝兒馬一匹賜給三百石內外守令各上弦弓一張賜給此外私賑邑中咸陽府使李得駿自備之如是夥然朝家每不以爲嘉之書料販則掊克無中生有寧或近理況於年前永興事飭敎又何如乎初欲折半以公穀許減後論賞事近迫切姑是含默而賞典不可仍置至於此人治績之優餘已聞於畿海相當階梯職陞遷願納千石人密陽通德郞黃得麟折衝李尙益雖曰皮牟本道勸分之零星蓋因戊戌春賞典之許多年執置以遏興勸之善心朝家奬勵宜倍他道今日政五衛將一體先爲調用使之起送百石以上二人竝依湖南例以賞加擧行五十石以上一人帖加成給仍令新道伯親執擧行後刑止狀聞事分付可也
정조 11년
李亨元以吏曹言啓曰賑恤廳堂上徐有隣金履素所啓全羅道畢賑狀啓營邑驛鎭牧開賑自備及富民願納人別單請令吏曹稟處而有草記擧行之命矣取考全羅監司沈頤之畢賑狀啓別單則康津縣監閔廷桓自備各穀爲二千三百三十六石公賑專當其營賑穀數爲一路之最其在褒賞之道似當施以加資之典兵使李漢五自備各穀爲一千五百十四石公賑專當興德縣監張集紹自備各穀爲一千五百九石公賑專當高敞縣監朴文絅自備各穀爲一千二百十二石公賑專當前左水使許任自備各穀爲一千九十一石公賑專當樂安郡守沈默之自備各穀爲一千三百四十九石光陽縣監許溟自備各穀爲一千一百五十八石咸平縣監宋觀休自備牟爲一千一百九十石零長興府使宋載瑞海南縣監尹守默自備租爲一千石當此大賑之時自備賑穀千石以上自前多有加資之已例且興德高敞兩邑則以如斗至殘之邑殫誠營辦穀數夥然雖非首褒似當依此施行其中兵使李漢五前左水使許任閫帥事體與守令有間似當施以璽書表裏之典樂安光陽咸平長興四邑守令計其穀物旣遜於康津之首褒論其邑況差勝於兩縣之最薄雖過千石難引一例似當施以準職之典右水使申遇文自備各穀爲九百七十九石珍島郡守曺翰振自備各穀爲八百十二石和順縣監林性運自備各穀爲七百五十六石寶城郡守吳載光自備租爲七百石任實縣監徐有豐自備米爲六百二十九石玉果縣監李種徽自備各穀爲五百十二石鎭安縣監鄭必淳自備各穀爲五百石申遇文則公賑旣是專當穀數又近千包似當施以璽書表裏之典珍島寶城鎭安三邑守令似當施以表裏賜給之典和順任實玉果三邑守令係是私賑合有差等似當施以熟馬賜給之典昌平縣令趙寅采自備各穀爲四百五十七石谷城縣監林夏喆自備各穀爲四百四十三石光州牧使兪彦銻自備各穀爲四百二石似當施以兒馬賜給之典而係是私賑邑竝置之淳昌郡守洪守榮自備米爲三百五十石羅州牧使李遠培自備各穀爲三百二十九石錦山郡守李運永自備各穀爲三百十五石龍潭縣令沈逵自備租爲三百石似當施以陞敍之典而羅州雖是元賑邑旣已準職其外昌平谷城淳昌錦山龍潭五邑守令係是私賑之邑穀數不滿四百亦竝置之光陽縣監許溟則前因領議政金致仁所啓御史沈晉賢褒啓中家取千緡換貿雇租事近要譽慮有後弊有論賞一款置之之下敎矣駭縣監亦爲置之願納人全州前僉使張益福所納租爲二千一百石每當賑年此人之出義願納若是夥然宜有拔例激勸之擧似當施以加資後實職調用之典昌平鄕品將仕郞金致宗南原鄕品通政李得春租各一千五百石全州將校折衝河福彦租一千三百五十石寶城前五衛將朴來迪租一千二百石玉果鄕品朴春錫租一千一百五十石南原前巡將嘉善林輔天租一千三十七石扶安折衝朴性淳南平前僉使嘉善黃千一淳昌閑良金錫宙南原閑良羅膺祿折衝朴弼彦租各一千石萬頃井邑前巡將朴重采扶安折衝盧達宗求禮進士王學曾靈巖閑良金思德各穀各一千石靈光泰仁折衝李再華咸平出身尹昌莘牟各一千石已上十七人似當施以實職除授之典順天前五衛將秋漢澄光州閑良白守日租各五百石兩人似當施以賞加之典咸平折衝牟景昌牟四百石昌平通政尹世興同福出身金達元租各三百石龍潭鄕品金光福租爲二百六十五石任實將仕郞嚴致性租爲二百五十石南平鄕品姜世儉各穀爲二百五十石光州前僉使姜德輝租爲二百二十石玉果折衝崔昌翊南平折衝姜日仁長城折衝崔尙祚朴弘濂閑良朴東郁興陽折衝張溟翼閑良金南秀金光益南平折衝李永曄海南折衝李宇憲淳昌閑良金百千和順閑良金尙綸租各二百石任實嘉善姜汝興各穀爲二百石咸平閑良丁在禧牟一百石光州前衛將金震起租爲一百八十石泰仁閑良朴相昊各穀爲一百七十八石谷城折衝丁悏閑良白敏哲龍潭折衝白師岳長水折衝崔宇甲租各一百五十石泰仁閑良崔福昇各穀爲一百四十石谷城折衝李枝泰租爲一百三十五石光州前五衛將金鎭垕南平閑良金有成租爲各一百三十石龍潭折衝韓師宗雲峯閑良金基默租各一百二十石井邑折衝宋之延龍潭嘉善吳壽才租各一百十四石井邑閑良金重彬靈巖折衝崔恒柱租各一百十石全州折衝梁德大南原閑良金昌孝河漢傑牟漢秋尹致輔牟聖采昌平嘉善金聲振淳昌閑良朴一采崔學天南平閑良金萬東鄕品鄭斗爀和順鄕品朴慶宇閑良朴大采長水嘉善朱命臣鄕品牟景三光州閑良安三悅租各一百石靈巖嘉善朴知應牟爲一百石全州折衝朱載厚租一百石已上五十五人似當施以帖加成給之典而其中姜德輝曾經僉使金震起金鎭垕曾經五衛將竝姑置之錦山閑良林聖采光州閑良韓弼龍宣興周曺昌日租各八十石綾州幼學梁命龜租爲七十五石光州閑良徐日中井邑閑良李德烈租各七十石錦山閑良李春曄幼學吉維夏谷城鄕品金宇器綾州幼學吳纘有租各六十石谷城鄕品金潤尙和順閑良李復希鄕品徐昌命租各五十五石南原通政梁善龜鄕品馬舜佐將校林昌渭折衝吳命啓閑良尹再衡許奎河漢雲和順閑良申一鳳珍島鄕品李光春南平鄕品金光輝校生金振光玉果閑良金致大龍潭鄕品辛日鳳昌平將仕郞李殷賢閑良洪萬大曺挺一朴換泰淳昌閑良薛昌成崔尙泰徐達水仇聖弼徐天復姜白海吳大坤光州閑良盧頤鎭寶城將仕郞姜渭老折衝金延澤綾州嘉善孫興新閑良金漢浩租各五十石已上四十五人竝施煙役十年勿侵之典而事係恩賞臣曹不敢擅便上裁何如傳曰允準職秩樂安郡守沈默之光陽縣監許溟二人中已準職者道內營將中軍中作窠陞遷未準職者不必準職道內府使見窠擬入咸平縣監宋觀休長興府使宋載瑞已準職者之更授準職太無意義已準職者亦於道內營將中軍作窠擬入未準職者道內郡守見窠擬入公賑邑守令自備四百石內外竝兒馬一疋賜給三百石內外竝上弦弓一張賜給任實縣監徐有豐自備米至過六百之數淳昌郡守洪守榮自備米爲三百五十之數谷城縣監林夏喆自備米亦近三百之數又有各穀和順縣監林性運各穀自備亦近千數不可無拔例施賞徐有豐準職除授洪守榮林夏喆林性運竝陞職調用願納人全州前僉使張益福自備爲二千餘石而通計前後殆過半萬此等之人不可無別樣激勸之政爲先加資使之待令一千五百石人昌平將仕郞金致宗南原通政李得春五衛將今日政先爲調用使之斯速起送肅謝千石人全州折衝河福彦寶城前五衛將朴來迪玉果鄕品朴春錫南原前巡將林輔天扶安折衝朴性淳折衝盧達宗南平前僉使黃千一淳昌閑良金錫宙南原閑良羅應祿折衝朴弼彦井邑前巡將朴重采求禮進士王學曾靈巖閑良金思德泰仁折衝李再華咸平出身尹昌莘等十五人五衛將實職從石數次次除授未及調用人竝令道伯起送待令上來後依年前例微稟五百石人順天前五衛將秋漢澄光州閑良白守日加資三百石以上人昌平通政尹世興同福出身金達元亦爲加資二百石以上人龍潭鄕品金光福等十七人依年前例竝以賞加下批百石以上人光州前僉使姜德輝等三十三人竝帖加成給其中姜德輝等三人已經實職者以賞加施行五十石以上人錦山閑良林聖采等四十五人曾有帖加之例竝給帖加加資帖文今日內下送道伯處從便分給後刑止狀聞事分付本道別單中海南縣監尹守默論賞結語見漏防踏僉使金昌謙竝與姓名而全然不論雖未知有甚取舍疎忽甚矣其外論賞人中亦多誤書處三道回啓之拖至兩日前所罕聞做錯又如此卿則推考未回啓人更爲草記回啓可也
정조 11년
李在學以吏曹言啓曰賑恤廳堂上徐有隣金履素原春道監司金載瓚狀啓杆城等六邑賑政了畢旣與公賑有異別無分等施賞之端而道臣旣已登聞令駭曹稟處何如上曰依爲之事命下矣取考原春監司金載瓚關東六邑畢賑狀本則蔚珍縣令洪致範自備穀爲一百七十三石零平海前郡守鄭殷誠自備穀爲一百十石通川郡守金東鎭自備穀爲一百七石零高城郡守李趾光自備穀爲十二石零杆城郡守李冣源自備穀爲五十石零平海郡守金履彬自備穀爲三十六石零歙谷縣令張漢喆自備穀爲二十二石零已上諸邑皆非公賑之邑守令之所自備者多不過百餘包少僅爲數十石比例於四道賑政且考之本曹謄錄元無論賞之典竝今姑置之何如傳曰雖非公賑自備此多本道各邑百石可準三南千包蔚珍縣令洪致範自備數近二百石階梯職陞品調用平海前郡守鄭殷誠通川郡守金東鎭百石竝陞敍高城郡守李趾光自備九十石熟馬賜給杆城郡守李冣源自備五十石兒馬一匹賜給平海郡守金履彬歙谷縣令張漢喆自備各爲數十石各不粧弓一張賜給此特拔例之擧後不必援引以此知悉可也
정조 11년
李亨元以吏曹言啓曰賑恤廳堂上徐有隣金履素所啓京畿各邑守令善賑自備及富民願納人別單請令吏曹稟處而有草記擧行之命矣取考京畿監司徐有防畢賑狀啓別單則通津府使黃仁煐自備各穀爲七百二十六石官廩皆歸捐補賑粥輒經口嘗穀物精實民頌益著爲辭其在褒賞之道似當施以加資之典坡州牧使洪仁默自備各穀爲八百二石旣非公賑之邑不列四邑之中而乃以畿內殘薄之邑辦此近千精實之穀優恤孤寡拯救流丐該牧使似當施以璽書表裏之典金浦郡守兪漢緯自備各穀爲七十石眞情實政綜密周詳農糧不乏一境民情無異樂歲實績幾爲一道之最自備多寡不必擧論爲辭駭郡守似當施以準職除授之典高陽郡守李素自備各穀爲三百石誠殫撫摩政務蠲除措辦有條聲聞自播爲辭富平府使尹耆東自備各穀爲二百三十石民無轉移之苦農免匱乏之患手段甚熟誠力俱到爲辭似當竝施陞敍之典願納人通津居前郡守李弘遂租一千八十二石平壤嘉善李秉垕租一千石嘉善崔鎭成錢二千兩似當依例施以實職除授之典龍岡折衝全信采租一百石似當施以帖加成給之典交河折衝張聖哲租七十五石閑良金鼎麗租五十五石折衝廉大範租五十三石水原折衝羅致儉租五十石似當施以煙役十年勿侵之典而事係恩賞臣曹不敢擅便上裁何如傳曰通津府使黃仁煐坡州牧使洪仁默殘邑自備俱近千石賑政之外曾聞治績此正何試不可閫禦皆是儻來職何必施以陞資璽書之典階梯職待窠先卽調用金浦郡守兪漢緯賑政之外治聲亦云可嘉準職除授事依施高陽郡守李素富平府事尹耆東蕩況優助殊可尙也陞敍之典係是末賞賞未當勞兒馬一疋賜給通津前郡守李弘遂每賑願納必過千數此等之人不可尋常酬勞加資後實職調用願納千石人平壤嘉善李秉垕崔鎭誠實職除授事依施今日政先爲調用仍令謝恩願納百石人龍岡折衝全信采不必帖加依年前例以賞加下批願納五十石以上人交河折衝張聖哲等四人雖以除授爲請而帖加自是已例竝於今日政成給令道伯招致營門一一分給後刑止狀聞事分付因此思之雖不擧論於別單云而畿邑之百石可敵他道之累百包二百石自備守令驪州牧使李文源鹿皮一令賜給百石以上自備守令利川府使沈鍷陰竹縣監崔在修各上弦弓一張賜給賑裨等亦依甲辰例令政院問名捧傳旨申飭收用可也
정조 11년
洪仁浩以吏曹言啓曰賑恤廳堂上徐有隣金履素所啓日前湖西道臣畢賑狀本中枚擧私賑邑驛守令察訪附奏末端自備數亦爲開錄而臣等矇未覺察只以別單覆奏事極惶悚此雖與元賑邑有異以湖西之薄邑殘況其所自備多則爲八百石少不下三百石而道臣旣已論列登聞其在激勸之道亦不可全然泯沒私賑邑守令察訪令吏曹詳考自備穀數分等稟處何如上曰依爲之事命下矣取考忠淸前監司金光默狀本則林川前郡守金載久自備米租爲八百八十六石恩津縣監曺命峻自備米租爲六百二十四石連山縣監金思䄷自備米租爲四百八十七石鎭岑縣監尹龜錫自備米租爲三百三十二石金井察訪李允膺自備米租爲六十九石今此湖西邑驛之捐出薄廩竭誠營賑比他道殊甚嘉尙而俱是私賑之邑則不可異同於嶺湖兩南之例金載久似當施以表裏賜給之典曺命峻似當施以熟馬賜給之典而事係恩賞恭俟上裁金思䄷尹龜錫旣非公賑穀亦不多竝姑置之李允膺穀數最少亦爲置之何如傳曰允連山鎭岑之四百三百豈下於嶺南之二千石乎此以數少置之此何異鷃欲效鵬乎卽此賑政之殫誠可知該縣監金思䄷尹龜錫皆經五品竝於都政郡守調用可也
정조 11년
李一曾以吏曹言啓曰全羅道畢賑狀啓守令邊將論賞稟處本曹草記批旨內海南縣監尹守默論賞結語見漏防踏僉使金昌謙竝與姓名全然不論雖未知有甚取舍疎忽甚矣其外論賞人中亦多誤書處三道回啓之拖至兩日前所罕聞做錯又如此卿則推考未回啓人更爲回啓可也事命下矣海南縣監尹守默似當施以準職之典防踏僉使金昌謙自備穀物數雖不多道臣旣以殘鎭力辦別爲論啓則宜有拔例之擧似當施以兒馬賜給之典而事係恩賞恭俟上裁邑鎭之見漏文字之多誤回啓之遲滯莫非臣昏謬顚錯之致不勝惶恐之意敢啓傳曰尹守默依宋觀休等例收用金昌謙錫馬過矣以賞加擧行
정조 11년
李亨元以吏批言啓曰康津縣監閔廷桓興德縣監張集紹高敞縣監朴文絅加資事命下矣雖已資窮俱未經準職何以爲之敢稟傳曰準職待窠調用
정조 11년
李在學以吏批言啓曰新除授永祐園參奉閔致成呈狀內矣身特蒙天恩濫除非分之職趨參享祀而年淺病殘有不敢因仍冒據斯速入啓遞改云狀辭旣如此則不可强令察任今姑改差何如傳曰允今日政差出
정조 11년
有政吏批判書尹蓍東進參判金文淳在外未肅拜參議李時秀式暇承旨沈豐之進兪漢忠爲工曹佐郞前郡守李弘遂今加嘉義加資事承傳孝昌墓守衛官單黃仁騫忠義單姜星會李學彬爲永祐園參奉成大中爲校書校理尹守默爲長興府使宋觀休爲樂安郡守柳煥輔爲興海郡守姜忱爲光陽縣監朴宗正爲咸平縣監李秉晟爲長鬐縣監申處文爲海南縣監柳煥寅爲刑曹正郞李尙岳爲監察
정조 11년
有政兵批判書金履素進參判金魯淳病參議柳誼病參知李夔入直進承旨李一曾進李秉垕崔鎭成爲五衛將副司直李敬倫趙英鎭徐鼎修李謙煥李集斗洪義榮副司果李復鉉李原熹竝單付
정조 11년
李亨元以兵曹言啓曰本曹草記以外營軍擅入內把守論堪事批旨內允把摠及摠郞守門將竝決棍宣傳官若能了了豈有是也當該宣傳官處亦爲査實草記可也事命下矣拿致應問各人等査問其委折則宣傳官金鎭鼎所供以爲標信事體至嚴且重齎傳之際顚倒擧行而伊日內司僕南邊宮墻頹圮處東營入直軍八名除出把守事一從政院指揮祗受於該營入直把摠處而已至於把守信地自有該營例規若以墻內入把祗傳則亦豈不勿拘出入之意祗受於守門將處乎此外更無可達之辭云把摠李宗魯所供以爲宣傳官持標信來傳以內司僕南邊宮墻頹圮處八名軍除出把守云而頹圮當處內雖頹落外完無缺故問其內外間當守信地則宣傳官以爲依營門前例擧行可也云而忙還故急於擧行八名軍除出使之入把內面頹圮處而把摠哨官以領軍不敢擅離先以旗摠領赴入把一邊以他將官定送之意走報大將而終始妄率之罪惶恐遲晩云守門將李烜所供以爲今十九日門鑰纔開東營軍八名稱以宮墻把守將欲闌入故據理阻搪則謂以因標信時急擧行屢屢相詰而建陽以東旣管於摠府標信出入亦自摠府祗受故以軍士當入與否往告摠府入直則相考腰牌後八名使之許入云依其言入送而內外把守之各有所管毋敢互換全昧事例惶恐遲晩云都摠府經歷李汝節趙義鎭等所供以爲建陽以東摠府旣已分管則尋常檢飭自當惕念況軍兵出入何等審愼而外營軍之誤入內把守不能覺察以此以彼難免失職之罪惶恐遲晩云矣標信宣傳官則以內司僕南邊宮墻頹落處把守之意祗受而已內外間當守處依該營前例擧行之答別無錯引之端其餘各人所爲雖出於把守莫重擧行緊急之意而無率領誤入內把當禁不禁宜飭不飭之失俱難免重勘而旣承決棍之命故依傳敎把摠李宗魯守門將李烜都摠府經歷李汝節趙義鎭各決棍十度之意敢啓傳曰許入專由摠府之指揮當該入直堂上遞差其代今日政差出可也
정조 11년
再政兵批李聖圭爲都摠管李秉鼎爲副摠管金致宗李得春黃得獜李尙益爲五衛將沈默之爲全州營將宋載瑞爲羅州營將許溟爲尙州營將
정조 11년
吏曹口傳政事以沈煥之爲義州府尹
정조 11년
李一曾以兵曹言啓曰本曹草記去夜巡更時北所部將捉納金千得移法司事批旨內本曹判書捉致應問各人査實草記可也事命下矣依傳敎北所部將宋益訥香室守僕金大根別監禹範與軍士金千得捉致査問則北所部將宋益訥所告內昨日受去軍號衛將行巡後兒房直來言曰有一殊常之兒彷徨於弘化門內云故卽爲執捉詰問則以爲前日立役於香室軍士移屬於別監房軍士云而不佩章標故拘囚本所往告都摠府兵曹云香室守僕金大根以爲金千得果爲隨行香室軍士而近有不勤之事將欲出送之除渠亦以移去別監房軍士爲言今十九日果然奪章標仍爲出送云別監禹範以爲千得果欲責立於渠房軍士今十九日招見則爲人不合旋卽出送云千得處更爲査問則以爲隨行香室軍士矣別監禹範以矣身責立別監房軍士爲言故樂聞而進去以不合被逐轉往延生門內別監房軍士處得喫夕飯出去之除門鑰已下不得出去暫爲住接於北所留直處云別監房軍士冬至金奉金等招問其親熟餽飯與否則冬至金以爲闕內立役故知面而已昨日午後逢着千得於銅龍門內云奉金以爲日昏時亦見其往來於別監房近處而初無饋飯之事云雖是數日前立役於闕內軍士云而旣無屬役之處今以閑散之身莫重謹嚴之地依前出入無端留連事極放肆亦關後弊移法司照律懲礪何如傳曰允延生門內接置之該別監及該番司鑰令掖庭署査實以奏可也
정조 11년
洪仁浩以兵曹言啓曰卽接西所衛將崔鎭成牒報則永肅門北邊稍遠處宮墻半間許外面缺落云爲先令紫門監以杻把子及長木堅實圍排把守軍金虎門入直砲手八名除出限修築間嚴加守直之意分付何如傳曰允前把守合力巡察此草記置之